آشور (دیوتا)

آشور یا اسور (انگریزی میں: Ashur or Assur) آشوریوں کا قبائلی، قومی اور محافظ معبود تھا اور آشوریا (مملکت آشور) کا سب سے بڑا دیوتا شمار ہوتا تھا۔Michael Jordan (2004), Dictionary of Gods and Goddesses, Second Edition, p 33, ISBN 0-8160-5923-3 اس کا نام شہر آشور کے ساتھ جڑا ہوا ہے اور جب آشوری سلطنت کا سیاسی اثر و رسوخ عروج پر تھا، تب یہ ریاستی معبود بن گیا تھا۔ وہ جنگ کا دیوتا سمجھا جاتا تھا اور جنگجو شہر آشور کا معبود و سرپرست تھا، جو دریائے دجلہ کے کنارے واقع ہے۔Black, Jeremy; Green, Anthony (1992), Gods, Demons and Symbols of Ancient Mesopotamia, p 37: An Illustrated Dictionary, The British Museum Press, ISBN 978-0-7141-1705-8 
تصغیر
اسی نسبت سے، اس نے مردوک کی جگہ لے لی اور دیوتاؤں کی انجمن (مجمع الآلہة) میں آلہہ و ارباب کا سردار اور سب چیزوں کا خالق قرار پایا۔ اس کے کردار کو اس کی قوم اور شہر کی سیاسی امنگوں کی تجسیم کے طور پر دیکھا جاتا ہے۔ اس نے اپنی اہلیہ اور اپنے معبد کا نام دیوتا "انلیل" سے مستعار لیا، تاکہ وہ اُس کائناتی سیادت (آفاقی حکمرانی) کو حاصل کر سکے، جس کی نمائندگی انلیل کرتا تھا۔

 حوالہ جات 

زمرہ:میسوپوٹیمیا کے دیوتا
زمرہ:باب مذہب/متعلقہ مضامین
زمرہ:ویکی ڈیٹا والے صفحات
زمرہ:تصویر ویکی ڈیٹا سے ماخوذ